plato-philosophy.leges 9.877
ἡ δὴ γραφὴ περὶ τραύματος ὧδε ἡμῖν κείσθω · ἐάν τις διανοηθεὶς τῇ βουλήσει κτεῖναί τινα φίλιον , πλὴν ὧν ὁ νόμος ἐφίησιν , τρώσῃ μέν , ἀποκτεῖναι δὲ ἀδυνατήσῃ , τὸν διανοηθέντα τε καὶ τρώσαντα οὕτως οὐκ ἄξιον ἐλεεῖν , οὐδὲ αἰδούμενον ἄλλως ἢ καθάπερ ἀποκτείναντα ὑπέχειν τὴν δίκην φόνου ἀναγκάζειν · τὴν δὲ οὐ παντάπασι κακὴν τύχην αὐτοῦ σεβόμενον καὶ τὸν δαίμονα , ὃς αὐτὸν καὶ τὸν τρωθέντα ἐλεήσας ἀπότροπος αὐτοῖς ἐγένετο μὴ τῷ μὲν ἀνίατον ἕλκος γενέσθαι , τῷ δὲ ἐπάρατον τύχην καὶ συμφοράν , τούτῳ δὴ χάριν τῷ δαίμονι διδόντα καὶ μὴ ἐναντιούμενον , τὸν μὲν θάνατον ἀφελεῖν τοῦ τρώσαντος , μετάστασιν δὲ εἰς τὴν γείτονα πόλιν αὐτῷ γίγνεσθαι διὰ βίου , καρπούμενον ἅπασαν τὴν αὑτοῦ κτῆσιν . βλάβος δέ , εἰ κατέβλαψεν τὸν τρωθέντα , ἐκτίνειν τῷ βλαφθέντι , τιμᾶν δὲ τὸ δικαστήριον ὅπερ ἂν τὴν δίκην κρίνῃ , κρίνειν δὲ οἵπερ ἂν τοῦ φόνου ἐδίκασαν εἰ ἐτελεύτησεν ἐκ τῆς πληγῆς τοῦ τραύματος . γονέας δʼ ἂν παῖς ἢ δοῦλος δεσπότην ὡσαύτως ἐκ προνοίας τρώσῃ , θάνατον εἶναι τὴν ζημίαν · καὶ ἐὰν ἀδελφὸς ἀδελφὸν ἢ ἀδελφὴν ἢ ἀδελφὴ ἀδελφὸν ἢ ἀδελφὴν ὡσαύτως τρώσῃ , καὶ ὄφλῃ τραύματος ἐκ προνοίας , θάνατον εἶναι τὴν ζημίαν . γυνὴ δὲ ἄνδρα ἑαυτῆς ἐξ ἐπιβουλῆς τοῦ ἀποκτεῖναι τρώσασα , ἢ ἀνὴρ τὴν ἑαυτοῦ γυναῖκα , φευγέτω ἀειφυγίαν · τὴν δὲ κτῆσιν , ἐὰν μὲν ὑεῖς ἢ θυγατέρες αὐτοῖς ὦσιν παῖδες ἔτι , τοὺς ἐπιτρόπους ἐπιτροπεύειν καὶ ὡς ὀρφανῶν τῶν παίδων ἐπιμελεῖσθαι · ἐὰν δὲ ἄνδρες , μὴ ἐπάναγκες ἔστω τρέφεσθαι τὸν φεύγοντα ὑπὸ τῶν ἐκγόνων , τὴν δὲ οὐσίαν αὐτοὺς κεκτῆσθαι . ἄπαις δὲ ὅστις ἂν τοιαύταις συμφοραῖς περιπέσῃ , τοὺς συγγενεῖς συνελθόντας μέχρι ἀνεψιῶν παίδων τοῦ πεφευγότος ἀμφοτέρωθεν , πρός τε ἀνδρῶν καὶ πρὸς γυναικῶν , κληρονόμον εἰς τὸν οἶκον τοῦτον τῇ πόλει τετταρακοντακαιπεντακισχιλιοστὸν καταστῆσαι βουλευομένους μετὰ νομοφυλάκων καὶ ἱερέων , διανοηθέντας τρόπῳ καὶ λόγῳ τοιῷδε , ὡς οὐδεὶς οἶκος τῶν τετταράκοντα καὶ πεντακισχιλίων τοῦ ἐνοικοῦντός ἐστιν οὐδὲ σύμπαντος τοῦ γένους οὕτως ὡς τῆς πόλεως δημόσιός τε καὶ ἴδιος · δεῖ δὴ τήν γε πόλιν τοὺς αὑτῆς οἴκους ὡς ὁσιωτάτους τε καὶ εὐτυχεστάτους κεκτῆσθαι κατὰ δύναμιν .
Lemmas: ὁ δή γραφή περί τραῦμα ὧδε ἐγώ κεῖμαι · ἐάν τις διανοέω ὁ βούλησις κτείνω τις φίλιος , πλήν ὅς ὁ νόμος ἐφίημι , τιτρώσκω μέν , ἀποκτείνω δέ ἀδυνατέω , ὁ διανοέω τε καί τιτρώσκω οὕτως οὐ ἄξιος ἐλεέω , οὐδέ αἰδέομαι ἄλλος ἤ καθά ἀποκτείνω ὑπέχω ὁ δίκη φόνος ἀναγκάζω · ὁ δέ οὐ παντάπασι κακός τύχη αὐτός σέβομαι καί ὁ δαίμων , ὅς αὐτός καί ὁ τιτρώσκω ἐλεέω ἀπότροπος αὐτός γίγνομαι μή ὁ μέν ἀνίατος ἕλκος γίγνομαι , ὁ δέ ἐπάρατος τύχη καί συμφορά , οὗτος δή χάρις ὁ δαίμων δίδωμι καί μή ἐναντιόομαι , ὁ μέν θάνατος ἀφαιρέω ὁ τιτρώσκω , μετάστασις δέ εἰς ὁ γείτων πόλις αὐτός γίγνομαι διά βίος , καρπόω ἅπας ὁ ἑαυτοῦ κτῆσις . βλάβος δέ , εἰ καταβλάπτω ὁ τιτρώσκω , ἐκτίνω ὁ βλάπτω , τιμάω δέ ὁ δικαστήριον ὅς ἄν ὁ δίκη κρίνω , κρίνω δέ ὅς ἄν ὁ φόνος δικάζω εἰ τελευτάω ἐκ ὁ πληγή ὁ τραῦμα . γονεύς δέ ἐάν παῖς ἤ δοῦλος δεσπότης ὡσαύτως ἐκ πρόνοια τιτρώσκω , θάνατος εἰμί ὁ ζημία · καί ἐάν ἀδελφός ἀδελφός ἤ ἀδελφή ἤ ἀδελφή ἀδελφός ἤ ἀδελφή ὡσαύτως τιτρώσκω , καί ὀφλισκάνω τραῦμα ἐκ πρόνοια , θάνατος εἰμί ὁ ζημία . γυνή δέ ἀνήρ ἑαυτοῦ ἐκ ἐπιβουλή ὁ ἀποκτείνω τιτρώσκω , ἤ ἀνήρ ὁ ἑαυτοῦ γυνή , φεύγω ἀειφυγία · ὁ δέ κτῆσις , ἐάν μέν υἱός ἤ θυγάτηρ αὐτός εἰμί παῖς ἔτι , ὁ ἐπίτροπος ἐπιτροπεύω καί ὡς ὀρφανός ὁ παῖς ἐπιμελέομαι · ἐάν δέ ἀνήρ , μή ἐπανάγκης εἰμί τρέφω ὁ φεύγω ὑπό ὁ ἔκγονος , ὁ δέ οὐσία αὐτός κτάομαι . ἄπαις δέ ὅστις ἄν τοιοῦτος συμφορά περιπίπτω , ὁ συγγενής συνέρχομαι μέχρι ἀνεψιός παῖς ὁ φεύγω ἀμφοτέρωθεν , πρός τε ἀνήρ καί πρός γυνή , κληρονόμος εἰς ὁ οἶκος οὗτος ὁ πόλις τετταρακοντακαιπεντακισχιλιοστός καθίστημι βουλεύω μετά νομοφύλαξ καί ἱερεύς , διανοέω τρόπος καί λόγος τοιόσδε , ὡς οὐδείς οἶκος ὁ τεσσαράκοντα καί πεντακισχίλιοι ὁ ἐνοικέω εἰμί οὐδέ σύμπας ὁ γένος οὕτως ὡς ὁ πόλις δημόσιος τε καί ἴδιος · δέω δή ὁ γε πόλις ὁ ἑαυτοῦ οἶκος ὡς ὅσιος τε καί εὐτυχής κτάομαι κατά δύναμις .